LV Eiropas Savienības Oficiālais Vēstnesis C 25/18

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2015/C 25/08)

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTS DOKUMENTS

ARROZ CAROLINO DO BAIXO MONDEGO

ES Nr.: PT-PGI-0005-0966-21.2.2012.

ACVN ( ) AĢIN ( X )

1. Nosaukums

Arroz Carolino do Baixo Mondego

2. Dalībvalsts vai trešā valsts

Portugāle

3. Lauksaimniecības produkta vai pārtikas produkta apraksts

3.1. Produkta veids

1.6. grupa. Svaigi vai pārstrādāti augļi, dārzeņi un labība

3.2. Produkta apraksts, uz kuru attiecas 1. punktā minētais nosaukums

Arroz Carolino do Baixo Mondego ir Oryza sativa L. sugas, japónica pasugas dažādu šķirņu, tostarp “Aríete”, “EuroSis”, “Augusto”, “Vasco” un “Luna”, lobīti graudi, kas iegūti no Baixo Mondego reģionā audzētiem rīsiem un kuros pēc lobīšanas un slīpēšanas mitruma saturs nepārsniedz 13 %. Produktam ir šādas īpašības:

Slīpētu, nevārītu graudu šķirnēm raksturīgās īpašības

Ņemot vērā Arroz Carolino do Baixo Mondego biometriskos datus, produkts pieder pie gargraudu rīsu “A” kategorijas. Graudi ir balti, izskatās stiklaini un caurspīdīgi.

Nevārītu graudu ķīmiskās īpašības

Parametri Minimālās vērtības Maksimālās vērtības Šķietamā amiloze (% no sausnas) 17,5 22,5 Olbaltumvielas (% no sausnas) 6,1 7,2 Tauki (% no sausnas) 0,54 0,95 Kopējais pelnvielu saturs (% no sausnas) 0,30 0,45

Fiziskās īpašības

Parametri Minimālās vērtības Maksimālās vērtības Veseli graudi (%) 60 68

Reoloģiskās īpašības

Parametri Minimālās vērtības Maksimālās vērtības Viskozitāte (cP) 2 900 3 700 Retrogradācija (cP) 50 500

Vārīšanas īpašības

Parametri Minimālās vērtības Maksimālās vērtības Stingrums* (kg/cm2) 0,9 1,2 Vārīšanas ilgums (min) 10 12 Ūdens absorbcija (%) 13 20 Tilpuma pieaugums (reižu skaits) 2,09 2,49 Sairšana (%) 1 2

3.3. Dzīvnieku barība (tikai dzīvnieku izcelsmes produktiem)

—

3.4. Īpaši ražošanas posmi, kas jāveic noteiktajā ģeogrāfiskajā apgabalā

Arroz Carolino do Baixo Mondego audzēšana no sējas līdz ražas novākšanai notiek noteiktajā ģeogrāfiskajā apgabalā, kas aprakstīts 4. punktā.

3.5. Īpaši noteikumi tā produkta griešanai, rīvēšanai, iepakošanai u. c., uz kuru attiecas reģistrētais nosaukums

—

3.6. Īpaši noteikumi tā produkta marķēšanai, uz kuru attiecas reģistrētais nosaukums

Īpašajā marķējumā jābūt šādām norādēm:

pārbaudes un sertifikācijas struktūras nosaukumam un sertifikācijas zīmei ar sērijas numuru;

produkta Arroz Carolino do Baixo Mondego logotipam, kas atveidots turpmāk norādītajā paraugā.

4. Precīza ģeogrāfiskā apgabala definīcija

Rīsu Arroz Carolino do Baixo Mondego ražošanas ģeogrāfiskais apgabals ietver turpmāk norādītās fregesijas: Ançã, kas atrodas Cantanhede konselā; Ameal, Antuzede, Arzila, Ribeira de Frades, São João do Campo, S. Martinho do Bispo un Taveiro, kas atrodas Coimbra konselā; Anobra, kas atrodas Condeixa-a-Nova konselā; Alqueidão, Lavos, Paião, Borda do Campo, Maiorca, Ferreira-a-Nova, Santana un Vila Verde, kas atrodas Figueira da Foz konselā; Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira un Santo Varão, kas atrodas Montemor-o-Velho konselā; Louriçal, kas atrodas Pombal konselā; Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços un Vinha da Rainha, kas atrodas Soure konselā.

5. Saikne ar ģeogrāfisko apgabalu

Ģeogrāfiskā apgabala specifika

Klimatiskā ziņā Baišumondegu (Baixo Mondego) reģions savas ģeogrāfiskās atrašanās vietas dēļ atšķiras no visiem citiem rīsu audzēšanas reģioniem Portugālē, it īpaši no Težu (Tejo) un Sadu (Sado) ielejām. Visā rīsu audzēšanas ciklā, un it īpaši posmos, kuros notiek graudu veidošanās un nobriešana līdz ražas novākšanai, Baišumondegu atšķiras no citiem reģioniem šādos aspektos: 1) mazāks dienasgaismas stundu skaits (1 627 dienasgaismas stundas visā audzēšanas ciklā, no kurām aptuveni 500 dienasgaismas stundu ir graudu veidošanās posmā līdz to nobriešanai); 2) maigāka vidējā gaisa temperatūra un mazāk krasas temperatūras svārstības, turklāt samērā augsts relatīvais gaisa mitrums; 3) mazāka kopējā starojuma intensitāte (aptuveni 29 Kcal/cm2 augustā un septembrī).

Produkta specifika

Zemās temperatūras un nelielais dienasgaismas stundu skaits laikposmā pirms ražas novākšanas vai graudu nobriešanas posmā ir specifiski agroekoloģiski faktori, kas veicina rīsu graudu lēnu nogatavošanos un līdz ar to arī atšķirīga ķīmiskā sastāva veidošanos.

Rīsu graudu nobriešanas posmā krasi samazinās kopējā starojuma intensitāte, tādējādi nobriešanas process notiek pakāpeniskāk un ilgāk, un to dēvē par Arroz Carolino do Baixo Mondego lēno un īpašo nogatavošanos.

Gargraudu rīsu “A” kategorijai piederošie rīsi Arroz Carolino do Baixo Mondego izceļas ar viendabīgumu pēc biometriskajām pazīmēm un krāsas, vidējo amilozes saturu sausnā no 17,5 līdz 22,5 %, īsu vārīšanas laiku (10–12 min), vidēji stingru tekstūru (0,9–1,2 kg/cm2) un noturību pret retrogradāciju.

Šo šķirņu datu analīze atklāj, ka Baišumondegu ģeogrāfiskajā apgabalā iegūtajos rīsu paraugos amilozes saturs ir par aptuveni 2 % augstāks un ka viskozitāte un garšas īpašības (aromāti un garšas) ir faktori, ar kuriem šis produkts atšķiras no rīsiem, kas ražoti citos rīsu audzēšanas reģionos. Produkta krāsa ir izteikti tīra un viendabīga.

Šīs specifiskās īpašības, ar kurām izceļas Baišumondegu reģionā audzētie rīsi, veidojas iepriekš izklāstīto agroekoloģisko faktoru ietekmē, pateicoties kuriem iespējama graudu lēna nogatavošanās, kas nosaka Arroz Carolino do Baixo Mondego kulinārās īpašības.

Ūdenī vārītu Arroz Carolino do Baixo Mondego rīsu graudu organoleptiskās īpašības izvērtēja degustētāju grupa un secināja, ka graudi nesalīp, tie ir krēmīgi, mīksti, ar gludāku un eļļaināku virsmu nekā citi “Carolino” pasugas rīsi.

Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Baišumondegu klimatiskie apstākļi nosaka Arroz Carolino do Baixo Mondego rīsu graudu lēnāku veidošanos un nobriešanu, un tas pastiprina fizioloģiskos mehānismus, kuri ietekmē rīsu kvalitāti:

— tendence veidoties augstākam amilozes līmenim,

— lielāks veselu graudu īpatsvars, jo audzēšanas cikla beigās vai nobriešanas posmā graudā veidojas mazāk plaisu.

Atsauce uz specifikācijas publikāciju

(šīs regulas 6. panta 1. punkta otrā daļa)

http://www.dgadr.mamaot.pt/images/docs/val/dop_igp_etg/Valor/CE_Arroz_Carolino_B.Mondego.pdf

(1) OV L 343, 14.12.2012., 1. lpp.